Çamurda canlanğan nağmeler 

Balalıgta çogları çamur ya da tuzlu hamırdan oyuncaqlar, savutçıglar 
yasamağa seveler. Sohra kimdir bu eglenceni taşlay, kimdir içün ise bu 
ömürlik zenaatga çevrile. Elvisanın da balalıgtaki eglencesini 
ailesindekiler başta külip gabul etip, vagıt keçtikçe unutılır bellediler. 
Amma qızçıqnıñ merağı ciddiy olğanı ve ep artganını köreler. 

Künlernin birinde Elvisa Agmescitke kelgende demiryol vokzalında 
şifalı mavı çamur satıp yürgen gadınnı rastketire. Qadın çamurnın sırlı 
şifalı, kosmetik hususiyetlerini maqtay-maqtay, lâkin oña qulaq asganlar 
olmadı. Elvisa yanına bara da çamur tolu paketçiklernin episini satın 
alacağını ayta. Qadın endi çamurnı nasıl gullanmagnı tarif etecekte, gız 
oña bu çamumı başga maqsadlarda işletecegini ayta. Agmescitnin 
Maryino gasabası yanındaki gölden alınğan ve terkibinde bol tuz olğan bu 
çamurdan asılında şu yerde çalışgan tola zavodında tola yapalar. 
Oırımdaki nice-nice mesken evler, inşaatlar şu toladan gurulğandır. 

Tabiiy ki, çamur bir kereden boysunmadı, mücizeviy şekilde dülber 
sanat işlerine çevrilmedi. Faqat istidat, istek kifaye degil eken, buha daa 
ustalıq dersleri de lâzim edi. Bu derslerni gız endi ocalardan, çölmekçi 
ustalardan ala. 

Mektepni bitirip endi zenaat seçmek vagtı kelgende Elvisa Qırım 
Tabiatnı goruv ve kurort akademiyasının igtisadiy bölügine kire. Yılından 
Qırım müendislik-pedagogika universitetinde Sanat fakulteti açılğanı ve 
oña çölmekçilik bölügi de olğanını eşitken qıznıñ raatlığı bozula. Anası ve 
babası Elvisanıh qararına goltutıp, em universitet, em olacaq zenaatnı 
dehiştirmesine razılıq bereler. Öz vagtında alınğan doğru qarar, ana- 
babanın destegi öz neticesini kösterdi. Bugünde-bugün çölmekçi usta 
Elvisa Tatarova öz eserlerini yalınız Oırımda degil, endi yurt tışında da 
tanıtıp, sanat aleminde itibar gazanabildi. 

Sanat fakultetininh çölmekçilik bölüginde çalışqan ustazı Rustem 
Yagubovnı Elvisa hanım büyük itiram ile hatırlay, ocasından alğan ilk 
ciddiy ustalıg derslerini iç unutmay. Universitette oguğanda 
argadaşlarınen beraber Oırımnın tarihiy yerlerine ziyaretke barğan 
Elvisa diniy ve milliy degerliklerimizni tasvirlemege sever, olarnı başta 
kâğıtga sohra çamurdan yasalğan tabaglar üzerine keçirirdi. Ket-kete eli 
alıştı, ustalıgı ise ep arttı. Onın er bir işi tekrarlanmaz, unikal olarag, 
tarihnın bir parçasını tarif ete. Elvisa Tatarovanın ocaları ve 
kursdaşlarının diggatına avale etken birinci büyük ciddiy işi «Qırım 
nağmeleri» oldı. Onda genç gız halgının şanlı tarihı, accısı, qayğısı, 
sürgünlikte çektigi azaplamı ifade etmege tırıştı. Eser bir taraftan alğış 
ile gabul etilse, diger tarafdan keskin tengidge oğratıldı. Universitet 
ocalarından biri: «Yeter artıq ağlağanınız ya! Daa ne vagıtgace şu 
sürgünlik aggında söyleyceksihiz!», diye gıçıra. «Biz ağlamaymız, biz 
unutmaymız ve kimsege de unuttırmamız», dep cevaplana eminliknen 
müellif. 

Universitetni bitirgeninen Elvisa aile gura ve biri-biri artından üç 
güzel evlâtnıl anası ola. Lâkin sevimli zenaatından vazgeçmey. Nasıl ki, 
gençliginde anası-babası oha arzusını kerçekleştirüvde yardımcı olğan 
olsalar, ömür argadaşı Bekir yagından gol tuta. Em ana, em ev bikesi 
olmag ve aynı zamanda çölmekçiliknen oğraşmag pek mürekkep. Lâkin 


onın içün bu işni yapmamag daa da ağır. Kündelik turmuş işleri arasında 
biraz vagıt bulıp çamurnen çalışmag, yanı eserler yaratmaq qadınnıñ 
küçüne küç, ilham goşa. Usta çeşit festival, bayramlarda, hayriye 
tedbirlerinde faal iştirak ete, meraglanğanlar içün ustalıg derslerini bere. 
Amma onın birinci şegirtleri öz evlâtlarıdır. Nasıl ki anası Elvisa içün 
argadaş, mesleatçı, sırdaşı olsa, o, da öz balaları içün ibret olmaq, 
analarınen ğururlanmalarını istey. 

Bugünde-bugün Elvisa Tatarovanıh büyük arzularından biri - tarihiy 
yadikârlıglarımıznın miniatüralarını çamurdan yasamaq ve böyleliknen 
olarnı ebediyleştirmektir. Onın er bir eserinden tekrarlanmaz bir sıcaglıg, 
samimiylik nurları yağa, unutılgğan nağmeler eşitilgen kibi ola. Çölmekçi 
usta degende bir kereden erkek usta tasavur etile. Lâkin Elvisa hanım 
kibi ustalar gadın elinde şekilsiz, biçimsiz, çirkin çamur parçası sanat 
incisine çevrilebilgenini isbatlamagtalar. 

- Balçıg - Allahnın mücizelerinden, biri dep tüşünem, - dey Elvisa 
hanım. - Bu acayip malzeme yardımınen özühni em eykeltıraş, em ressam 
olaraq kösterip, öz duyğu, teessuratlarıfnı ifade etmek mümkün. İnsan 
balçıgnı öz turmuşında çogtan berli işletip kelmekte. Çölmekçilik 
sanatında, şu cümleden manzaralı, örnekli çölmekçilikte Allah yaratgan 3 
afat iştirak ete, Yer, Suv ve Ateş. İnsannıi emegi ve ğayreti neticesinde, 
yımşag balçıg maden kibi gattı ola. Bu tılsımlı evirilm Eserlerimde 
gırımtatar evçiklerinni, endi keçmişte galğan Qırımnıñ sıması, taşnen 
galanğan tar sogaçıglar, kökke uzanğan minarelerni, çeşmelerni körmek 
mümkün. Evelden er maallede bir gaç cami olğanı dinimizge büyük 
diqqat ve ürmetnen yanaşganlarını isbatlay. Yıl yıldan Qırımnıñ, bir 
musulman milletnin Vatanı olarag sıfatı ve özgünligi eksilgenini körmek 
pek acınıglı. Şunın içün, tarih ve medeniyetimizni, dinimizni ögrenmek ve 
bu bilgilerni kelecek nesillerge yetkizmek pek emiyetlidir. Men de 
ocalarnıñ, araştırmacılar, kollektsionerlernih malümatlarınen faydalanıp, 
Oırımnın agigiy obrazını ögrenem ve onen ruhlanam. Kün künden tarihke 
çevirilgen Oırımnın bu unsurlarını, sıfat ve ruhunı men öz eserlerimde 
saglap galdırmağa isteyim. 

Oguvım, zenaatım ve şimdiki icadımda ana-babamnıh ve eh 
yagınlarımnın destegi pek müimdir. Ayrıca anam er vagıt gönlümni 
kötere, maneviy ruhlandıra. Asılında özü da pek işkir, faal insandır. 1988 
seneleri Oırımda gaytganımızda balaları daa kiçkene olsa da, em 
hastahanede ekim olıp çalıştı, em bizlerni bagtı, çoq şeylerge ögretti. 
Etraftakilernih ürmetini gazangan anam menim içün er vagıt örnek oldı 
ve ola. Şimdi de o, öz evinde bir odanı menim eserlerim içün ayırıp, 
meraglanğanlarnı tanış ete. 

